CELEX: 32011R0761
Language: da
Date: 2011-07-29 00:00:00
Title: Kommissionens gennemførelsesforordning (EU) nr. 761/2011 af 29. juli 2011 om tarifering af varer i den kombinerede nomenklatur

3.8.2011   
            
            
               DA
            
            
               Den Europæiske Unions Tidende
            
            
               L 200/1
            
         KOMMISSIONENS GENNEMFØRELSESFORORDNING (EU) Nr. 761/2011
   af 29. juli 2011
   om tarifering af varer i den kombinerede nomenklatur
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EØF) nr. 2658/87 af 23. juli 1987 om told- og statistiknomenklaturen og den fælles toldtarif (1), særlig artikel 9, stk. 1, litra a), og
   ud fra følgende betragtninger:
   
               (1)
            
            
               For at sikre en ensartet anvendelse af den kombinerede nomenklatur, der er knyttet som bilag til forordning (EØF) nr. 2658/87, bør der vedtages bestemmelser vedrørende tariferingen af de i bilaget omhandlede varer.
            
         
               (2)
            
            
               Forordning (EØF) nr. 2658/87 har fastsat almindelige tariferingsbestemmelser vedrørende den kombinerede nomenklatur. Disse bestemmelser finder også anvendelse ved fortolkningen af enhver anden nomenklatur, der helt eller delvis er baseret på den kombinerede nomenklatur, eller som tilføjer yderligere underopdelinger, og som er fastlagt på grundlag af specifikke EU-forskrifter med henblik på anvendelsen af tarifmæssige eller andre foranstaltninger vedrørende samhandelen med varer.
            
         
               (3)
            
            
               Ifølge de almindelige bestemmelser bør varerne i kolonne 1 i tabellen i bilaget tariferes under den KN-kode, der er anført i kolonne 2 ud fra den begrundelse, der er anført i kolonne 3.
            
         
               (4)
            
            
               Det er hensigtsmæssigt, at bindende tariferingsoplysninger, der er meddelt af medlemsstaternes toldmyndigheder i forbindelse med tarifering af varer i den kombinerede nomenklatur, og som ikke er i overensstemmelse med EU-retten fastsat i denne forordning, fortsat kan påberåbes af modtageren i henhold til bestemmelserne i artikel 12, stk. 6, i Rådets forordning (EØF) nr. 2913/92 af 12. oktober 1992 om indførelse af en EF-toldkodeks (2) i et tidsrum på tre måneder.
            
         
               (5)
            
            
               Foranstaltningerne i denne forordning er i overensstemmelse med udtalelse fra Toldkodeksudvalget —
            
         VEDTAGET DENNE FORORDNING:
   Artikel 1
   De varer, der er anført i kolonne (1) i skemaet i bilaget, tariferes i den kombinerede nomenklatur i den i kolonne (2) i skemaet nævnte KN-kode.
   Artikel 2
   Bindende tariferingsoplysninger meddelt af medlemsstaternes toldmyndigheder, som ikke er i overensstemmelse med EU-retten fastsat i denne forordning, kan fortsat påberåbes i henhold til bestemmelserne i artikel 12, stk. 6, i forordning (EØF) nr. 2913/92 i et tidsrum på tre måneder.
   Artikel 3
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 29. juli 2011.
      
         
            På Kommissionens vegne For formanden
         
         Algirdas ŠEMETA
         
            Medlem af Kommissionen
         
      
   
   
      (1)  EFT L 256 af 7.9.1987, s. 1.
   
      (2)  EFT L 302 af 19.10.1992, s. 1.
   
      BILAG
      
                  Varebeskrivelse
               
               
                  Tarifering
                  (KN-kode)
               
               
                  Begrundelse
               
            
                  (1)
               
               
                  (2)
               
               
                  (3)
               
            
                  En konnektor bestående af et plasthus, der er åbent i begge ender, således at der kan strømme væske igennem. Den har en skruehætte og en åbne-lukkemekanisme i form af en kontraventil.
                  Konnektoren benyttes i infusionssæt. Den ene ende forbindes til en slange og den anden til en sprøjte eller en infusionsslange. Kontraventilen åbner, når konnektoren forbindes til sprøjten eller infusionsslangen, og lukker, når den fjernes, hvilket forhindrer væsketab og luftindtrængning under infusionen.
                  Konnektorerne foreligger i steril eller ikke-steril emballage.
                  Se billedet (1).
               
               
                  8481 30 99
               
               
                  Tarifering i henhold til almindelig bestemmelse 1 og 6 vedrørende den kombinerede nomenklatur, bestemmelse 1 g) til kapitel 90 samt teksten til KN-kode 8481, 8481 30 og 8481 30 99.
                  På grundlag af konnektorens funktion, fysiske kendetegn og virkemåde må den anses for en kontraventil henhørende under pos. 8481 30, da den benyttes til at regulere væskestrømme ved åbning og lukning af ventilen og kun tillader væsken at strømme igennem i én retning (se også Forklarende Bemærkninger til HS, pos. 8481).
                  I medfør af bestemmelse 1 g) til kapitel 90 er tarifering under pos. 9018 som instrumenter og apparater til medicinsk brug udelukket.
                  Endvidere kan varen, selv om den foreligger i steril emballage, ikke anses for at henhøre under pos. 9018.
                  Varen tariferes derfor under KN-kode 8481 30 99 som en kontraventil af plast.
               
            
         
      
         (1)  Billedet er kun vejledende.